# มิสเตอร์แสบ ร้ายเกินพิกัด (แฟรนไชส์)
มิสเตอร์แสบ ร้ายเกินพิกัด  เป็นสื่อแฟรนไชส์อเมริกันสร้างโดย เซร์คีโอ ปาบลอสและซินโก พอลและเคน เดาริโอ โดยเล่าเรื่องราวของ กรู อดีตจอมวายร้ายกลายเป็นสายลับ, ลูกสาวบุญธรรมของเขา ได้แก่ มาร์โก, เอดิธและแอ็กเนส และมินเนียน สมุนสีเหลืองของเขา แฟรนไชส์สร้างโดย อิลลูมิเนชันเอ็นเตอร์เทนเมนต์ และจัดจำหน่ายโดย ยูนิเวอร์แซลพิกเจอส์ บริษัทแม่ของพวกเขา

แฟรนไชส์เริ่มต้นด้วยการฉายภาพยนตร์ มิสเตอร์แสบ ร้ายเกินพิกัด เมื่อ ค.ศ. 2010 ตามมาด้วยภาพยนตร์ภาคต่ออีกสามภาค ได้แก่ มิสเตอร์แสบ ร้ายเกินพิกัด 2 (2013), มิสเตอร์แสบ ร้ายเกินพิกัด 3 (2017) และ มิสเตอร์แสบ ร้ายเกินพิกัด 4 (2024) และภาพยนตร์แยกซึ่งดำเนินเรื่องก่อนภาคแรก ได้แก่ มินเนี่ยน (2015) และ มินเนี่ยน 2 (2022) แฟรนไชส์ยังประกอบด้วยภาพยนตร์สั้นหลายเรื่อง, รายการพิเศษทางโทรทัศน์, วิดีโอเกมและเครื่องเล่นในสวนสนุก แฟรนไชส์เป็นภาพยนตร์ชุดแอนิเมชันชุดที่ทำเงินสูงสุดและภาพยนตร์ชุดที่ทำเงินสูงสุดอันดับที่ 13 และเป็นหนึ่งในสื่อแฟรนไชส์ที่ทำเงินสูงสุด

 ภาพยนตร์ 

 ภาพยนตร์ วันฉายในสหรัฐ ผู้กำกับ ผู้เขียนบทภาพยนตร์ ผู้อำนวยการสร้าง ภาพยนตร์ชุดหลัก มิสเตอร์แสบ ร้ายเกินพิกัด  คริส เรโนด์และปิแอร์ คอฟฟิน ซินโก พอลและเคน ดอริโอและเซร์คีโอ ปาบลอส เซร์คีโอ ปาบลอส, จอห์น โคเฮนและเจเน็ต ฮีลี มิสเตอร์แสบ ร้ายเกินพิกัด 2  ซินโก พอลและเคน ดอริโอ คริส เมเลแดนดรีและเจเน็ต ฮีลี มิสเตอร์แสบ ร้ายเกินพิกัด 3  ปิแอร์ คอฟฟินและไคล์ บัลดาผู้กำกับร่วม:เอริก กิลลอน มิสเตอร์แสบ ร้ายเกินพิกัด 4  คริส เรโนด์ผู้กำกับร่วม:แพทริก เดเลจ ไมค์ ไวต์และเคน ดอริโอ คริส เมเลแดนดรีและเบร็ตต์ ฮอฟฟ์แมน ภาพยนตร์ชุดย้อนอดีต มินเนี่ยน  ปิแอร์ คอฟฟินและไคล์ บัลดา ไบรอัน ลินช์ คริส เมเลแดนดรีและเจเน็ต ฮีลี มินเนี่ยน 2  ไคล์ บัลดาผู้กำกับร่วม:แบรด เอเบิลสันและโจนาธาน เดล วาล ไบรอัน ลินช์และแมทธิว โฟเกล คริส เมเลแดนดรี, เจเน็ต ฮีลี และคริส เรโนด์ มินเนี่ยน 3  ปิแอร์ คอฟฟิน ไบรอัน ลินช์และปิแอร์ คอฟฟิน คริส เมเลแดนดรีและบิลล์ ไรอัน

ภาพยนตร์ชุดหลัก
มิสเตอร์แสบ ร้ายเกินพิกัด (2010)

กรู ผู้เป็นจอมวายร้ายมานานวางแผนขโมยดวงจันทร์ ในขณะเดียวกัน เขาเริ่มต้นครอบครัวด้วยการรับเด็กผู้หญิงกำพร้าสามคนมาเลี้ยง และต้องตัดสินใจว่าความมุ่งมั่นของเขาอยู่ที่ไหน

มิสเตอร์แสบ ร้ายเกินพิกัด เปิดตัวที่เทศกาลภาพยนตร์แอนิเมชันนานาชาติอานซี เมื่อวันที่ 9 มิถุนายน ค.ศ. 2010 และฉายในสหรัฐเมื่อวันที่ 9 กรกฎาคม

 มิสเตอร์แสบ ร้ายเกินพิกัด 2 (2013) 

กรูได้รับเลือกจากสายลับ ลูซี ไวลด์ ซึ่งกำลังสืบสวนการขโมยสารก่อกลายพันธุ์ที่เรียกว่า PX-41 ซึ่งถูกขโมยมาจากอาร์กติกเซอร์เคิล ในระหว่างการสืบสวนของพวกเขา พวกเขาปะทะกับ เอดูอาร์โด เปเรซ / เอล มาโช จอมวายร้ายที่มีเป้าหมายในการครองโลกหลังจากเขาแกล้งทำเป็นเสียชีวิต

มิสเตอร์แสบ ร้ายเกินพิกัด 2 เปิดตัวในออสเตรเลียเมื่อวันที่ 5 มิถุนายน ค.ศ. 2013 และฉายในสหรัฐเมื่อวันที่ 3 กรกฎาคม

 มิสเตอร์แสบ ร้ายเกินพิกัด 3 (2017) 

กรูร่วมมือกับดรู น้องชายฝาแฝดที่หายสาบสูญไปนาน เพื่อหยุดยั้ง บัลธาซาร์ แบรตต์ อดีตนักแสดงเด็กในทศวรรษ 1980 ไม่ให้ทำลาย ฮอลลีวูด, ลอสแองเจลิส หลังรายการของเขาถูกยกเลิก

มิสเตอร์แสบ ร้ายเกินพิกัด 3 เปิดตัวครั้งแรกที่เทศกาลภาพยนตร์แอนิเมชันนานาชาติอานซีเมื่อวันที่ 14 มิถุนายน ค.ศ. 2017 และฉายในสหรัฐเมื่อวันที่ 30 มิถุนายน

 มิสเตอร์แสบ ร้ายเกินพิกัด 4 (2024) 

กรูซึ่งตอนนี้กำลังเลี้ยงลูก เผชิญหน้ากับ มักซีม เลอ มาล และแฟนสาวของเขา วาเลนตินา สองวายร้ายที่พยายามแก้แค้นกรูและครอบครัวของเขา บังคับให้ครอบครัวของกรูต้องหลบหนี

มิสเตอร์แสบ ร้ายเกินพิกัด 4 ฉายรอบปฐมทัศน์เมื่อวันที่ 9 มิถุนายน ค.ศ. 2024 ที่เมืองนิวยอร์ก และฉายในสหรัฐวันที่ 3 กรกฎาคม

 ภาพยนตร์ชุดย้อนอดีต 
 มินเนี่ยน (2015) 

เหล่ามินเนี่ยนออกตามหาเจ้านายที่ชั่วร้ายคนใหม่ หลังจากฆ่าทุกคนในประวัติศาสตร์โดยไม่ได้ตั้งใจ

มินเนี่ยน เปิดตัวในลอนดอนเมื่อวันที่ 11 มิถุนายน ค.ศ. 2015 และฉายในสหรัฐเมื่อวันที่ 10 กรกฎาคม

 มินเนี่ยน 2 (2022) 

กรูวัย 11 ปีวางแผนที่จะกลายเป็นวายร้ายด้วยความช่วยเหลือของมินเนี่ยน ซึ่งนำไปสู่การปะทะกับทีมชั่วร้าย วิเชียส 6

มินเนี่ยน 2 เปิดตัวที่เทศกาลภาพยนตร์แอนิเมชันนานาชาติอานซีเมื่อวันที่ 13 มิถุนายน ค.ศ. 2022 และฉายในสหรัฐเมื่อวันที่ 1 กรกฎาคม

 มินเนี่ยน 3 (2027) 
มินเนี่ยน 3 กำหนดฉายวันที่ 30 มิถุนายน ค.ศ. 2027

 ภาพยนตร์สั้น 
แฟรนไชส์มีภาพยนตร์สั้นทั้งหมด 18 เรื่อง ได้แก่ สามเรื่องเกี่ยวข้องกับภาพยนตร์ มิสเตอร์แสบ ร้ายเกินพิกัด วางจำหน่ายร่วมกับดีวีดีและบลูเรย์ของภาพยนตร์เมื่อเดือนธันวาคม ค.ศ. 2010 สามเรื่องวางจำหน่ายร่วมกับดีวีดีและบลูเรย์ของ มิสเตอร์แสบ ร้ายเกินพิกัด 2 เมื่อเดือนธันวาคม ค.ศ. 2013 สามเรื่องวางจำหน่ายร่วมกับดีวีดีและบลูเรย์ของ มินเนี่ยน เมื่อ ค.ศ. 2015 และหนึ่งเรื่องวางจำหน่ายร่วมกับดีวีดีและบลูเรย์ของ มิสเตอร์แสบ ร้ายเกินพิกัด 3

ภาพยนตร์สั้น โมเวอร์มินเนียนส์ เป็นภาพยนตร์สั้นเรื่องแรกที่ฉายในโรงภาพยนตร์ โดยฉายก่อนภาพยนตร์เรื่อง เรื่องลับแก๊งขนฟู เมื่อ ค.ศ. 2016 ภาพยนตร์สั้นเรื่องที่สอง เยวโลว์อิสเดอะนิวแบล็ก ที่ฉายในโรงภาพยนตร์ โดยฉายก่อนภาพยนตร์เรื่อง เดอะ กริ๊นช์ เมื่อ ค.ศ. 2018 และภาพยนตร์สั้นอีกเรื่องหนึ่งวางจำหน่ายร่วมกับดีวีดีและบลูเรย์ของ เดอะ กริ๊นช์

 ภาพยนตร์สั้น วันวางจำหน่ายในสหรัฐ วางจำหน่ายร่วมกับ โฮมเมกโอเวอร์  มิสเตอร์แสบ ร้ายเกินพิกัด  โอเรียนเทชันเดย์ บานาน่า พัพพี  มิสเตอร์แสบ ร้ายเกินพิกัด 2  แพนิกอินเดอะเมลรูม เทรนนิงวิลส์ บิงกี เนลสัน อันแพซิไฟด์  มินเนี่ยน  คอมพิทิชชัน โครมินเนียน โมเวอร์มินเนียนส์  (โรงภาพยนตร์) (ดีวีดีและบลูเรย์)  เรื่องลับแก๊งขนฟู เดอะซีเคร็ตไลฟ์ออฟไคล์  มิสเตอร์แสบ ร้ายเกินพิกัด 3 เยวโลว์อิสเดอะนิวแบล็ก  (โรงภาพยนตร์) (ดีวีดีและบลูเรย์) เดอะ กริ๊นช์ ซานตาส์ลิตเทิลเฮลเปอส์  มินเนียนสเกาส์  เรื่องลับแก๊งขนฟู 2 มินเนียนส์แอนด์มอนสเตอส์  มินเนี่ยน 2 โพสต์โมเดิร์นมินเนียน ปฏิบัติการวายร้ายหนีจากดวงจันทร์  (โรงภาพยนตร์) (ดีวีดีและบลูเรย์) ครอบครัวเป็ดผจญภัย มิตไนต์มิสชัน

 ตัวละคร 
 ตัวละครหลัก 

มินเนียน: สมุนสีเหลืองที่ภักดีต่อกรู ชอบกินกล้วย มีจำนวน 10,400 ตัว มินเนียนมีถูกตั้งชื่อ ได้แก่ เดฟ สจ๊วต เควิน เจอร์รี่ คาร์ล พิล พอล ไมค์ จอร์จ ทิม ดอนนี่ มาร์ก แลนซ์ ทอม จอห์น สตีฟ และบ็อบ ภาษาที่พวกมันพูด อาจมาจากภาษาฝรั่งเศส อิตาเลียน และสเปนhttp://www.hollywoodreporter.com/behind-screen/despicable-me-2-minions-5-579907

เฟลูเนียส กรู: ผู้ชายตาสีฟ้า แข็งแกร่ง ตัวใหญ่ ฉลาด ไม่ค่อยเต็มใจ และเคร่งขรึม พากย์โดย สตีฟ คาเรล เขามีเชื้อสายรัสเซีย (ในบางแหล่ง บอกว่าเขามาจากรัฐนิวเม็กซิโก) เป็นพ่อเลี้ยงของมาร์โก, แอ็กเนส และ เอดิธ และเป็นเจ้านายของมินเนียน แต่ก่อน เขาชอบที่จะทำในเรื่องร้าย หนึ่งในนั้นคือ การขโมยดวงจันทร์ แต่ภายหลังจากนั้น เขาได้กลายเป็นคนดี และได้แต่งงานกับ ลูซี ไวลด์ สายลับจาก องค์กรต่อต้านวายร้าย โดยแต่งงานหลังพบกันได้ (147 วัน)
ดร.เนฟาริโอ: นักประดิษฐ์อุปกรณ์ให้กรูในภาคแรก แต่ย้ายไปอยู่ข้างเอล มาโช ในภาคนี้ จากนั้นย้ายมากลับข้างกรูอีกครั้ง พากย์โดย รัสเซลล์ แบรนด์
มาร์เลนา กรู: แม่ของกรู เป็นคนที่ไม่ค่อยมั่นใจในตัวกรูสักเท่าไหร่ พากย์โดย Julie Andrews
ลูกเลี้ยง 3 คน: ลูกสาวเลี้ยงของกรู
มาร์โก: ลูกเลี้ยงคนโตของกรู ใจแข็ง ตาสีน้ำตาล และใส่แว่น พากย์โดย มิรานดา คอสโกรฟ ในภาคแรกนั้น เธอไม่ค่อยถูกกับกรูสักเท่าไหร่
เอดิธ: ลูกเลี้ยงคนกลางของกรู มีลักษณะนิสัยคล้ายกับทอม ตาสีเทา ไร้เดียงสา ชอบสีชมพู พากย์โดย ดานา ไกเออร์
แอ็กเนส: ลูกเลี้ยงคนเล็กของกรู ตาสีน้ำตาล ชอบตุ๊กตายูนิคอร์นมากเป็นพิเศษ พากย์โดย เอลซี ฟิชเชอร์

 ลูซี ไวลด์: สายลับจาก องค์กรต่อต้านวายร้าย พากย์โดย คริสเท่น วิก แต่งงานกับกรูหลังจากพบกันได้ 147 วัน
 ดรู: น้องชายฝาแฝดของกรู ลูกชายของมาร์เลนา กรู อาศัยอยู่กับพ่อผู้ซึ่งหย่าร้างกับแม่ตั้งแต่ดรูยังเป็นเด็กทารก พากย์โดย สตีฟ คาเรล นักพากย์คนเดียวกันที่เคยพากย์เป็นตัวเอก เฟลูเนียส กรู

 ตัวร้าย 
วิกเตอร์ เวกเตอร์ เพอร์กินส์: ตัวละครวายร้ายในภาคแรก เป็นคู่แข่งที่จะขโมยดวงจันทร์กับกรู ใส่แว่น สวมชุดวอร์มสีส้ม มียานเป็นของตนเอง พากย์โดยเจสัน ซีเจล
มิสเตอร์เพอร์กินส์: พ่อของเวกเตอร์ เป็นเจ้าของธนาคารอีวิล พากย์โดย Will Arnett 
มิสแฮตตี้: เจ้าของสถานรับเลี้ยงเด็กที่ มาร์โก, แอ็กเนส และ เอดิธ เคยอาศัยอยู่ นิสัยภายในโหดร้าย ต่างจากภายนอก พากย์โดย คริสเท่น วิก
เอดูอาร์โด เปเรซ/เอล มาโช: เจ้าของร้านอาหารเม็กซิกัน แต่อีกด้านนึงเป็นวายร้ายที่ทุกคนเชื่อว่าตายไปแล้ว เขาอาศัยอยู่ในที่กบดาน เขาจะลักพาตัวมินเนียนของกรู และใส่สารม่วงลงไป ทำให้พวกมันกลายเป็นอีวิลมินเนียนโดยทันที พากย์โดย เบนจามิน แบรตต์
สการ์เล็ต โอเวอร์คิลล์: ตัวละครวายร้ายจากภาคแยกเรื่องมินเนี่ยน จอมวายร้ายหญิงคนแรก ที่มินเนี่ยนได้ตามหา ก่อนที่จะมาพบกับ กรู พากย์โดย ซานดรา บุลล็อก
เฮิร์บ โอเวอร์คิลล์: สามีของสการ์เล็ต ตัวละครวายร้ายจากภาคแยกเรื่องมินเนี่ยน พากย์โดย จอน แฮมม์
บัลธาซาร์ แบรตต์: ตัวละครวายร้ายตัวใหม่ในภาคสาม อดีตดาราเด็กที่ยังฝังใจกับคาเรกเตอร์ที่เขาเล่นในยุค 80's สวมชุดสีม่วงและมีปีกบินได้ ชอบเปิดเพลงเต้นเวลาปล้น ต้องการขโมยเพชรสีชมพูมาเป็นของตนเองและทำลายเมืองต่างๆที่เขาเกลียด ชอบเป่าหมากฝรั่งมากเป็นพิเศษ หรืออาจใช้เป็นอาวุธในการปล้นก็ได้ พากย์โดย เทรย์ พาร์กเกอร์

 เกม 
 มิสเตอร์แสบ ร้ายเกินพิกัด
 มิสเตอร์แสบ ร้ายเกินพิกัด: มินเนียนเมย์เฮม
 มิสเตอร์แสบ ร้ายเกินพิกัด: มินเนียน รัช เป็นเพียงเกมเดียวที่จำหน่ายในระบบปฏิบัติการแอนดรอยด์และไอโอเอส

การตอบรับ
การทำเงินในบ็อกซ์ออฟฟิศ
แฟรนไชส์ มิสเตอร์แสบ ร้ายเกินพิกัด ทำเงินมากกว่า 4.4 พันล้านดอลลาร์สหรัฐ ทำให้เป็นภาพยนตร์ชุดแอนิเมชันชุดที่ทำเงินสูงสุด และภาพยนตร์ชุดที่ทำเงินสูงสุดอันดับที่ 15 ภาพยนตร์แต่ละเรื่องเป็นหนึ่งในภาพยนตร์ที่ทำเงินสูงสุดของปีที่ฉาย

 ภาพยนตร์ วันฉายในสหรัฐ ทำเงินในบ็อกซ์ออฟฟิศ อันดับสูงสุด ทุนสร้าง อ้างอิง สหรัฐและแคนาดา ต่างประเทศ ทั่วโลก สหรัฐและแคนาดา ทั่วโลก มิสเตอร์แสบ ร้ายเกินพิกัด 9 กรกฎาคม 2010 $251,557,985 $291,600,000 $543,157,985 142 203 $69,000,000  มิสเตอร์แสบ ร้ายเกินพิกัด 2 3 กรกฎาคม 2013 $368,065,385 $602,700,620 $970,766,005 60 56 $76,000,000  มิสเตอร์แสบ ร้ายเกินพิกัด 3 30 มิถุนายน 2017 $264,624,300 $770,175,831 $1,034,800,131 129 45 $80,000,000  มิสเตอร์แสบ ร้ายเกินพิกัด 4 3 กรกฎาคม 2024 $354,110,000 $559,667,000 $913,777,000 84 102 $100,000,000  ภาพยนตร์ชุดหลัก $ $ $ $325,000,000  มินเนี่ยน 10 กรกฎาคม 2015 $336,045,770 $823,352,627 $1,159,398,397 74 26 $74,000,000  มินเนี่ยน 2 1 กรกฎาคม 2022 $369,695,210 $569,933,000 $939,628,210 57 66 $80,000,000  ภาพยนตร์ชุดย้อนอดีต $ $ $ $154,000,000  รวม $ $ $ 18 13 $479,000,000 

 การตอบรับจากนักวิจารณ์และสาธารณะ 

 ภาพยนตร์ นักวิจารณ์ สาธารณะ รอตเทนโทเมโทส์ เมทาคริติก ซีนะมาสกอร์ มิสเตอร์แสบ ร้ายเกินพิกัด  72 (35 บทวิจารณ์)  มิสเตอร์แสบ ร้ายเกินพิกัด 2  62 (39 บทวิจารณ์)  มินเนี่ยน  56 (35 บทวิจารณ์)  มิสเตอร์แสบ ร้ายเกินพิกัด 3  49 (37 บทวิจารณ์)  มินเนี่ยน 2  56 (41 บทวิจารณ์)  มิสเตอร์แสบ ร้ายเกินพิกัด 4  52 (36 บทวิจารณ์) 

รางวัล
มิสเตอร์แสบ ร้ายเกินพิกัด 2 ได้รับการเสนอชื่อในรางวัลออสการ์ สาขาภาพยนตร์แอนิเมชันยอดเยี่ยม แต่แพ้ให้กับ ผจญภัยแดนคำสาปราชินีหิมะ (2013) ภาพยนตร์สองเรื่องแรกและ มินเนี่ยน ได้รับการเสนอชื่อในรางวัลแบฟตา สาขาภาพยนตร์แอนิเมชันยอดเยี่ยม ภาพยนตร์ มิสเตอร์แสบ ร้ายเกินพิกัด ทั้งสามเรื่องได้รับการเสนอชื่อในรางวัลภาพยนตร์ขวัญใจนักวิจารณ์ สาขาภาพยนตร์แอนิเมชันยอดเยี่ยม ภาพยนตร์สองเรื่องแรกได้รับการเสนอชื่อในรางวัลลูกโลกทองคำ สาขาภาพยนตร์แอนิเมชันยอดเยี่ยม

หมายเหตุ